**Herman Wright Cappelen** (født 1967) er en norsk filosof. Han er professor i filosofi ved University of Hong Kong. Hans viktigste forskningsområder omfatter språkfilosofi, filosofisk metodologi og relaterte områder i erkjennelsesteori, bevissthetsfilosofi, og metafysikk.

Bakgrunn
--------

Cappelen har en en bachelor i filosofi, politikk og økonomi fra Oxford-universitetet i 1989. I 1996 fikk Cappelen sin doktorgrad fra University of California, Berkeley. Tittelen på avhandlingen var *The Metaphysics of Words and the Semantics of Quotation*. Hans veiledere var Charles Chihara, Stephen Neale og John Searle.

Herman Cappelen er bror av Alexander Cappelen, professor i samfunnsøkonomi ved Norges Handelshøyskole, sønn av skuespiller Kari Simonsen og forfatteren Peder Wright Cappelen, som var etterkommer til Jørgen Wright Cappelen, og som tilhører den såkalte forlagsgrenen i den norske slekten Cappelen.

Karriere
--------

Cappelen har siden 2020 vært lederprofessor (*chair professor*) i filosofi ved University of Hong Kong. Han har også tilknytning til Universitetet i Oslo, der han i perioden 2015-2020 var professor ved Institutt for filosofi, idé- og kunsthistorie og klassiske språk. I perioden 2007–2015 var Cappelen professor ved University of St Andrews, der han hadde en Arché Chair. Han har tidligere hatt stillinger ved Oxford University, Somerville College, ved Universitetet i Oslo 2004–2007 og Vassar college 1996–2005. Han var leder av Arche Philosophical Research Centre og en av lederne av to forskningsprosjekter: «Contextualism and Relativism» og «Intuitions and Philosophical Methodology». Cappelen var en av de opprinnelige ansøkerne til forskningssenteret CSMN (Senter for fremragende forskning) ved Universitetet i Oslo, der han senere ble forskningsleder for blant annet Linguistic Agency.
Han ble i 2008 innvalgt i Det Norske Videnskaps-Akademi.

Bibliografi
-----------

* *Fixing Language*, Oxford University Press, 2018
* *Philosophy without Intuitions*, Oxford University Press, 2012
* *Relativism and Monadic Truth* (med John Hawthorne), Oxford University Press, 2009
* *Language Turned on Itself: The Semantics and Pragmatics of Metalinguistic Discourse* (med Ernest Lepore), Oxford University Press, 2007
* *Insensitive Semantics: A Defense of Semantic Minimalism and Speech Act Pluralism* (med Ernest Lepore), Wiley-Blackwell, 2004
* *The Inessential Indexical: On the Philosophical Insignificance of Perspective and the First Person* (med Josh Dever), Oxford University Press 2013
* *Context and Communication: Contemporary Introductions to Philosophy of Language* (with Josh Dever), Oxford University Press 2016
* *Oxford Handbook of Philosophical Methodology* (med Tamar Gendler og John Hawthorne), Oxford University Press 2016
* *Assertion: New Philosophical Essays* (med Jessica Brown), Oxford University Press 2010

Referanser
----------

1. ↑   www.birthday.se[Hentet fra Wikidata]
2. ↑  Weinberg, Justin (5. mai 2020). «Cappelen from Oslo to Hong Kong». *Daily Nous* **(engelsk)**. Besøkt 30. juni 2021.
3. ↑  «Kari, du lyver!». *Dagbladet*. 04.08.2001. s. 33. «Kari Simonsen Født: 5. juni 1937 i Oslo (men ikke si det til noen). Familie: Gift med Peder W. Cappelen (1965 - 92), tre sønner: Herman, Cornelius og Alexander.»
4. ↑  «Hjemmeside».

Eksterne lenker
---------------

* (no) Publikasjoner av Herman Cappelen i forskningsdokumentasjonssystemet CRIStin
* (no) Publikasjoner av Herman Cappelen i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** CRIStin
 |